ZMLUVA O VÝPOŽIČKE
hnuteľnej veci, uzavretá podľa § 659 a nasl. zákona č. 40/1964 Zb. Občiansky zákonník v znení neskorších predpisov
Článok I
Zmluvné strany
Požičiavateľ:
Ján Novák, nar. 12. 3. 1980, trvale bytom Modelová 1, 811 01 Bratislava
(ďalej len „požičiavateľ“)
a
Vypožičiavateľ:
Peter Kováč, nar. 12. 3. 1982, trvale bytom Modelová 2, 811 01 Bratislava
(ďalej len „vypožičiavateľ“)
(požičiavateľ a vypožičiavateľ ďalej spolu aj ako „zmluvné strany“)
Článok II
Predmet výpožičky
1.	Požičiavateľ je vlastníkom tejto hnuteľnej veci:
akumulátorová vŕtačka Značka XY, model 18V, s dvoma batériami a nabíjačkou
výrobné (sériové) číslo: SN 7781-2233
(ďalej len „vec“).
2.	Spolu s vecou požičiavateľ odovzdá vypožičiavateľovi toto príslušenstvo: prepravný kufor, sada vrtákov
3.	Zmluvné strany uvádzajú hodnotu veci ku dňu uzavretia tejto zmluvy vo výške 250 €.
4.	Požičiavateľ touto zmluvou prenecháva vypožičiavateľovi vec bezplatne na dočasné užívanie na dohodnutú dobu a vypožičiavateľ vec za podmienok tejto zmluvy prijíma.
5.	Požičiavateľ odovzdá vec vypožičiavateľovi dňa 5. 10. 2026 na adrese Hlavná 1, Bratislava v stave spôsobilom na riadne užívanie. Stav veci a jej známe vady pri odovzdaní: vec je funkčná, bez poškodení
Článok III
Užívanie veci
1.	Vypožičiavateľ je oprávnený užívať vec riadne a v súlade s týmto účelom: montáž kuchynskej linky v byte vypožičiavateľa. Je povinný chrániť vec pred poškodením, stratou alebo zničením.
2.	Vypožičiavateľ nesmie vec prenechať na užívanie inej osobe.
3.	Obvyklé náklady spojené s užívaním veci (najmä prevádzkové náplne, spotrebný materiál a čistenie) znáša vypožičiavateľ. Opravy, ktoré nevznikli zavinením vypožičiavateľa, zabezpečuje požičiavateľ; vypožičiavateľ je povinný bez zbytočného odkladu oznámiť mu ich potrebu.
4.	Zmeny na veci môže vypožičiavateľ vykonať len s predchádzajúcim súhlasom požičiavateľa.
Článok IV
Doba výpožičky a vrátenie veci
1.	Výpožička sa dojednáva na dobu do 12. 10. 2026. Vypožičiavateľ je povinný vec vrátiť, len čo ju nepotrebuje, najneskôr však v tento deň.
2.	Požičiavateľ môže požadovať vrátenie veci aj pred skončením dohodnutej doby, ak vypožičiavateľ vec neužíva riadne alebo ju užíva v rozpore s účelom, ktorému slúži (§ 662 ods. 2 Občianskeho zákonníka).
3.	Vypožičiavateľ vráti vec požičiavateľovi na adrese Hlavná 1, Bratislava spolu s príslušenstvom, v stave, v akom ju prevzal, s prihliadnutím na obvyklé opotrebenie pri riadnom užívaní.
Článok V
Zodpovednosť za škodu
1.	Vypožičiavateľ je povinný bez zbytočného odkladu oznámiť požičiavateľovi každé poškodenie, stratu alebo zničenie veci.
2.	Za škodu na veci zodpovedá vypožičiavateľ podľa všeobecných ustanovení Občianskeho zákonníka o zodpovednosti za škodu (§ 420 Občianskeho zákonníka). Za opotrebenie veci spôsobené jej riadnym užívaním nezodpovedá.
Článok VI
Rozhodcovská doložka
1.	Zmluvné strany sa dohodli, že všetky spory, ktoré vzniknú z tohto zmluvného vzťahu budú riešené (písomne a zrýchlenou formou) rozhodcom ustanoveným do funkcie "vybranou osobou" podľa § 6 ods. 3 zákona č. 244/2002 Z.z. o rozhodcovskom konaní a to spoločnosťou Rozhodcovské konanie SR s.r.o, so sídlom: Žilinská 14, 81105 Bratislava (www.rsba.sk) podľa pravidiel zverejnených v Obchodnom vestníku č. 96/2016, značka: O000260. Rozhodcovské konanie bude vedené v súlade s právnymi predpismi SR a to jedným rozhodcom. Rozhodcom v spore môže byť aj štatutárny orgán vybranej osoby. Strany sa podrobia rozhodcovskému konaniu a rozhodnutiu.
Článok VII
Záverečné ustanovenia
1.	Táto zmluva nadobúda platnosť a účinnosť dňom jej podpisu oboma zmluvnými stranami. Zmluvu možno meniť len písomnými dodatkami.
2.	Právne vzťahy neupravené touto zmluvou sa riadia ustanoveniami § 659 až § 662 a ďalšími príslušnými ustanoveniami Občianskeho zákonníka.
3.	Zmluva je vyhotovená v 2 rovnopisoch, z ktorých každá zmluvná strana dostane aspoň jeden.
4.	Zmluvné strany vyhlasujú, že si zmluvu prečítali, jej obsahu porozumeli a na znak súhlasu ju slobodne a vážne podpisujú.

	V ........................ dňa ................
..............................................
Požičiavateľ
Ján Novák
	V ........................ dňa ................
..............................................
Vypožičiavateľ
Peter Kováč

